stanford-oval/wikipedia huggingface dataset:
יוליאנה מניקומדיה
המסורות על החיים והמרטיריות של יוליאנה

המידע על יוליאנה הוא מועט. ייתכן גם שמדובר בשתי קדושות נפרדות האחת "מערבית" מקימה שבאיטליה והשנייה "מזרחית" מניקומדיה שבטורקיה.
האזכור הראשון של יוליאנה הקדושה הוא ב"לוח המרטירים" (Martyrologium Hieronymianum) (אנ') שנכתב כנראה כבר במאה הרביעית. לפי מקור זה יוליאנה נולדה בקימה שבקמפניה. יוליאנה זו מוזכרת שוב בכתבי האפיפיור גרגוריוס הראשון המספר על גבירה בשם ינואריה מאזור נאפולי שביקשה לקבל, ואף קיבלה, שרידי קדושים של יוליאנה לצורך הקדשת כנסייה שבנתה באחוזתה.
על פי מסורת המופיעה בכתבי בדה ונרביליס (תחילת המאה ה-8) יוליאנה נולדה בניקומדיה. היא הייתה בת לאב פגני בשם אפריקנוס. האב שידך אותה לסנטור בשם אלאוזיוס שהיה מקורב לקיסר יוליאנה סירבה לנישואים אלו מאחר שהמירה בסתר את דתה לנצרות. באותה תקופה הנצרות הייתה עדיין דת נרדפת באימפריה הרומית ויוליאנה עונתה והוצאה להורג. מסורת זו אינה מתייחסת למקום קבורתה. קיימת גם מסורת מרחיבה בה יש פרוט רב של סיפור חייה, מסכת העינויים וההוצאה להורג. על פי מסורת זו בתקופת הקיסר קונסטנטינוס השרידים של יוליאנה הועברו לפוזולי (Pozzuoli)(אנ') שבאיטליה על ידי גבירה בשם סופרוניה. משם הועברו בתחילת המאה ה-13 לנאפולי.
קיימת גם מסורת מצפון ספרד לפיה שרידיה של יוליאנה הובאו במאה ה-10 לסנטיאנה דל מאר על ידי נזירים שהקימו שם מנזר, מנזר שלימים הורחב לכנסייה הקולגיאלית של סנטיאנה.
יחסי איראן–אנדורה

| יחסי איראן–אנדורה |
| --- | --- |
איראן: אנדורה


איראן: אנדורה
שטח (בקילומטר רבוע)
1,648,195: 468
אוכלוסייה
91,781,231: 82,180
תמ"ג (במיליוני דולרים)
401,505: 3,728
תמ"ג לנפש (בדולרים)
4,375: 45,360
משטר
רפובליקה אסלאמית: מונרכיה חוקתית

יחסי איראן–אנדורה הם היחסים הדיפלומטיים בין אנדורה לאיראן.
סקירה כללית

במהלך השנים הראשונות של שנות ה-90 של המאה ה-20 התנהל משא ומתן על כינון יחסים דיפלומטיים בין הרפובליקה האסלאמית של איראן לנסיכות אנדורה על ידי שגרירויות הרפובליקה האסלאמית של איראן ואנדורה במדריד. שתי המדינות כוננו יחסים דיפלומטיים ב-30 בספטמבר 2015. שתי המדינות משתפות פעולה במגוון תחומים ושואפות להגדיל את שיתוף הפעולה הכלכלי בין המדינות.
נציגויות דיפלומטיות

איראן מיוצגת באנדורה באמצעות שגרירותה במדריד, ספרד.
אנדורה אינה מיוצגת באיראן לא בדרג השגרירות ולא בדרג הקונסוליה.
ירמק

ציור דמיוני של ירמק משלהי המאה ה-18
ירמק טימופייביץ' - (1532 (1542?) - 6 באוגוסט 1585; ברוסית: Ермак Тимофеевич) היה הטמאן קוזאקי ומצביא שהחל בכיבוש סיביר לטובת רוסיה הצארית.
על מקום ושנת הלידה שלו לא ידוע הרבה. לפי חלק מהעדויות הוא נולד באזור נהר קאמה ולכן התמצא טוב באזור. לפי עדויות אחרות, הוא נולד באזור נהר דון בדרום. לאחרונה התפתחה גרסה חדשה, לפיה הוא נולד באזור ארכנגלסק. שמו מהווה ככל הנראה קיצור של שם רוסי נפוץ "ירמולאי".
במשך שנים הוא היה מפקד של יחידה צבאית קוזאקית באזור הוולגה שתפקידה היה להגן על התושבים המקומיים מפשיטות של חאנות קרים. בשנת 1579 הוא נשכר על ידי משפחת סטרוגנוב להגנת נקודות מסחר שלהם על נהר קאמה מפני פשיטות של חאנות סיביר. היחידה כללה 500 לוחמים ופעלה במשך שנתיים.
בהתאם לפקודת איוואן הרביעי, הוא וחבריו החלו בפלישה לשטחי חאנות סיביר בספטמבר 1581. הכוח כלל כ-540 קוזאקים וכ-300 אנשים נוספים של משפחת סטרוגנוב. לאחר מספר קרבות חאן קוצ'ום נמלט, וירמק כבש את בירתו. בשנת 1583 שלח ירמק את סגנו לאיוואן הרביעי עם תיאור הצלחות הפשיטה. הצאר שלח לו תגבורת של 300 לוחמים. לאור ההתנגדות הקשה והאבדות הכבדות התגבורת לא הייתה יכולה לשנות באופן מהותי את מהלך המערכה.
ב-6 באוגוסט 1585 ירמק עם חלק מאנשיו נפלו למארב וכולם נהרגו. לאור האבדות הקשות, עזבו הרוסים את סיביר, אך לאחר מספר שנים חזרו והשלימו את כיבוש חאנות סיביר.
השלכות הפשיטה

אף על פי שירמק נהרג במהלך המערכה ובסופו של דבר כל הכוחות עזבו את סיביר, הוא גרם להתפרקותה של חאנות סיביר ונחשב ל"כובש סיביר". על פי חלק מהיסטוריונים, הוא היה מנהיג דגול ומצביא מוצלח; עם זאת, אין עדויות של הכרוניקות שתומכות בדעה זו.
על שמו נקראו עיירות, נהר ושוברת קרח, ובמספר ערים ברוסיה הוקמו פסלים לזכרו.
ישראל גונזאלס

| --- | --- |

 לידה:  16 בפברואר 1975 (בן 49) טורלבגה, ספרד 
 קבוצות כמאמן
 2004–2008 2009–2017 2017–2021 2021–:  קנטבריה (ע') גראן קנריה (ע') אלבה ברלין (ע') אלבה ברלין
 הישגים כמאמן
 אליפות גרמניה (2022)  הגביע הגרמני בכדורסל (2022) כעוזר מאמן: 2 אליפויות גרמניה (2020, 2021)  הגביע הגרמני בכדורסל (2020)
 
ישראל חואקין גונזאלס נונייס (בספרדית: Israel Joaquín González Nuñez; נולד ב-16 בפברואר 1975) הוא מאמן כדורסל ספרדי המאמן את אלבה ברלין מהבונדסליגה הגרמנית והיורוליג.
קריירת אימון

גונזאלס שימש עוזר מאמן בקנטבריה מהליגה הספרדית השנייה בכדורסל ובגראן קנריה מליגת ה-ACB, העליונה במבנה ליגות הכדורסל בספרד, וב-2017 מונה לעוזרו של איטו גארסיה רנסס (אנ') באלבה ברלין. ב-2019 הוביל את הקבוצה לגמר היורוקאפ, בו הפסידה לוולנסיה, וב-2020 זכה עימה באליפות גרמניה הראשונה שלה מאז 2009 ובגביע הגרמני הראשון שלה מאז 2016.
ב-2021 מונה למאמן ראשי לאחר שחוזהו של גארסיה לא חודש, ובעונת 2021/22 זכה עם אלבה בדאבל של אליפות וגביע.
הערות שוליים

↑  "ALBA celebrate easyCredit BBL title". EuroBasket. 28 ביוני 2020. נבדק ב-2024-03-04. {{cite web}}:  (עזרה)
↑  ALBA wins its tenth German Cup trophy, Eurohoops, ‏16 בפברואר 2020
↑  בלאט וזוסמן גברו על באיירן, אלבה ברלין אלופה, באתר ONE‏, 19 ביוני 2022
ערך זה הוא קצרמרבנושא ספרדים ובנושא כדורסל. אתם מוזמנים לתרום לוויקיפדיה ו.
ישראל גוכברג

| --- | --- |

 לידה:  23 באוגוסט 1928 טארוטין, ממלכת רומניה 
 פטירה:  12 באוקטובר 2009 (בגיל 81) רעננה, ישראל 
 שם לידה:  Израиль Гохберг 
 ענף מדעי:  אנליזה פונקציונלית, משוואה אינטגרלית, גאומטריה 
 מקום לימודים:  אוניברסיטת המדינה של מולדובה (1951)  אוניברסיטת סנקט פטרבורג (1954) 
 מנחה לדוקטורט:  מארק קריין 
 מוסדות:  אוניברסיטת מרילנד (1980–2002)  האקדמיה למדעים של מולדובה (1959–1974)  אוניברסיטת תל אביב (1974–1998)  מכון ויצמן למדע (1975–1983)  האוניברסיטה החופשית של אמסטרדם (1976–2006)  אוניברסיטת קלגרי 
 תלמידי דוקטורט:  Valeriu Soltan, Vladimir Mikhailovich Brodskii, Vladimir M. Eni, Vyacheslav D. Frolov, V. A. Zolotarevskii, Y. Leiterer, Ion S. Chebotaru, H. V. Hambartsumyan, Viktor Nikolaevich Vizitei, Vasilii Illich Paraska, Vasily A. Prigorskii, E. I. Sigal, A. Benartzi, Tamir Shalom, A. Perelson, Mihail A. Barkari, Mircea K. Zambitskii, Vladimir I. Levchenko, Arkadii A. Sementsul, E. M. Shpigel, Yan Zucker, Lev Samuilovich Goldenshtein, Hugo Jan Woerdeman, נחום קרופניק, Leonid Lerer, Israil Feldman, Israel Koltracht, Vadim Olshevsky, סורין רובינשטיין, Alexander Markus, Leiba X. Rodman, Mihail Savvovich Budyanu, Sofia Levin, Jürgen Leiterer, Cornelis Victor Maria van der Mee, Robert Vreugdenhil, Johan Kos, Nir Cohen Sala, Roland V. Duduchava, Georg M. Heinig, Leen Roozemond, Huibert den Boer, O. I. Soibelman 
 פרסים והוקרה:  פרס הומבולדט (1992)  פרס רוטשילד (1985)  עמית החברה למתמטיקה תעשייתית ושימושית (2009)  Hans Schneider Prize (1994) 
 
ישראל גוֹכְברג (23 באוגוסט 1928 - 12 באוקטובר 2009) היה מתמטיקאי ישראלי. מחקריו עסקו בתורת האופרטורים, משוואות אינטגרליות, תורת המערכות ותורת המטריצות. חתן פרס רוטשילד במתמטיקה בשנת 1985.
ביוגרפיה

גוכברג למד לתואר ראשון במכון הפדגוגי בבישקק, קירגיזסטן ואחר כך למד לתואר שני באוניברסיטת מולדובה (אנ'). בהמשך השלים את לימודי הדוקטורט (1954) באוניברסיטת סנקט פטרבורג, תחת הנחייתו של המתמטיקאי הסובייטי מארק קריין.
משנת 1969 החל לנסות לעלות לישראל, אולם הצליח לקבל את האישורים הנדרשים רק כעבור חמש שנים, ובשנת 1974 עלה לישראל עם משפחתו. בישראל הצטרף לאוניברסיטת תל אביב ולימד גם במכון ויצמן למדע.
בשנת 1983 ייסד את כתב העת המתמטי "Integral equations and operator theory journal".
בשנת 2008, לכבוד יום הולדתו ה-80, יצא הספר "Israel Gohberg and Friends: On the Occasion of his 80th Birthday".
פרסים

פרס רוטשילד במתמטיקה בשנת 1985
פרס הומבולט לשנת 1995
דוקטור למדעים לשם כבוד מאוניברסיטת מולדובה, בשנת 2002
דוקטור למדעים לשם כבוד מאוניברסיטה מערב טימישוארה, בשנת 2002
דוקטור למדעים לשם כבוד מהאוניברסיטה הטכנית של וינה, בשנת 2001
דוקטור למדעים לשם כבוד מהאוניברסיטה הטכנית של דרמשטדט, בשנת 1997
דוקטור למדעים לשם כבוד מהטכניון, בשנת 2008
יחסי איראן–אסטוניה

| יחסי איראן–אסטוניה |
| --- | --- |
איראן: אסטוניה


איראן: אסטוניה
שטח (בקילומטר רבוע)
1,648,195: 45,228
אוכלוסייה
91,781,231: 1,356,415
תמ"ג (במיליוני דולרים)
401,505: 40,745
תמ"ג לנפש (בדולרים)
4,375: 30,039
משטר
רפובליקה אסלאמית: רפובליקה

יחסי איראן–אסטוניה הם היחסים הדו-צדדיים בין אסטוניה ואיראן.
היסטוריה

המדינה הנשגבת של פרס הכירה באסטוניה ב-22 בספטמבר 1921, כאשר הייתה בעד קבלת אסטוניה לחבר הלאומים.
ב-10 בספטמבר 1991 הכירה איראן בעצמאותה המחודשת של אסטוניה. היחסים הדיפלומטיים בין שתי המדינות כוננו ב-18 באוגוסט 1992. באפריל 2016 נפגשה שרת החוץ האסטונית מרינה קלג'ורנד עם נשיא איראן חסן רוחאני ושר החוץ ג'וואד זריף בטהראן. הנשיא ושר החוץ גילו עניין רב בפיתוח היחסים עם אסטוניה בתחומי הפוליטיקה, הכלכלה, התרבות, החינוך והטכנולוגיה.
נציגויות דיפלומטיות

אסטוניה מיוצגת באיראן באמצעות שגרירותה באנקרה, טורקיה.
איראן מיוצגת באסטוניה באמצעות שגרירותה בהלסינקי, פינלנד.
יחסי איראן–אירלנד

| יחסי איראן–אירלנד |
| --- | --- |
איראן: אירלנד


איראן: אירלנד
שטח (בקילומטר רבוע)
1,648,195: 70,273
אוכלוסייה
91,781,231: 5,268,332
תמ"ג (במיליוני דולרים)
401,505: 545,629
תמ"ג לנפש (בדולרים)
4,375: 103,568
משטר
רפובליקה אסלאמית: רפובליקה

יחסי איראן–אירלנד הם יחסי החוץ בין אירלנד לאיראן.
סקירה כללית

לאחר סיום מלחמת איראן–עיראק בשנת 1988, שלחה אירלנד 177 אנשי פיקוח על הפסקת האש במסגרת האו"ם בהובלת UNIIMOG. בשנת 2012 סגרה אירלנד את שגרירותה באיראן מסיבות תקציביות.
נציגויות דיפלומטיות

אירלנד מיוצגת באיראן באמצעות שגרירותה באנקרה, טורקיה, ובנוסף מחזיקה באיראן קונסוליה כללית בטהראן.
איראן מחזיקה באירלנד שגרירות בדבלין.
כרים אדיימי

כרים דויד אדיימי (בגרמנית: Karim David Adeyemi; נולד ב-18 בינואר 2002 במינכן שבגרמניה) הוא כדורגלן גרמני המשחק בעמדת החלוץ בקבוצת בורוסיה דורטמונד מהבונדסליגה ובנבחרת גרמניה.
קריירת מועדונים

אדיימי גדל במחלקות הנוער של באיירן מינכן ואונטרהאכינג. לפני עונת 2018/19 חתם אדיימי ברד בול זלצבורג מהבונדסליגה האוסטרית. בין השנים 2018–2020 הושאל אדיימי לליפרינג מהליגה האוסטרית השנייה. ב-3 ביוני 2020 ערך אדיימי את הופעת הבכורה שלו במדי רד בול זלצבורג בליגה, בניצחון 0–2 על ראפיד וינה, במסגרת המחזור ה-23 לעונת 2019/20.
ב-10 במאי 2022 חתם אדיימי בשורות בורוסיה דורטמונד ל-5 שנים תמורת 38 מיליון אירו. ב-29 ביולי ערך את הופעת הבכורה שלו במועדון, בניצחון 0–3 על מינכן 1860 במסגרת הסיבוב הראשון של הגביע הגרמני לעונת 2022/23. במשחק זה הבקיע את שער הבכורה שלו במועדון.
קריירה בינלאומית

ב-5 בספטמבר 2021 ערך אדיימי את הופעת הבכורה שלו בנבחרת גרמניה, כשנכנס כמחליף בניצחון 0–6 על נבחרת ארמניה במסגרת מוקדמות מונדיאל 2022. במשחק זה הבקיע את שער הבכורה שלו בנבחרת.
נכלל בסגל נבחרת גרמניה לטורניר מונדיאל 2022.
תארים

ליגת העל האוסטרית: 2019/20, 2020/21, 2021/22
הגביע האוסטרי: 2019/20, 2020/21, 2021/22
אליפות אירופה בכדורגל עד גיל 21: 2021
מלך השערים בליגה האוסטרית: 2021/22 (19 שערים, יחד עם ג'אקומו וריוני)
נבחרת העונה בליגה האוסטרית: 2021/22
הערות שוליים

↑  SERVUS IN SALZBURG, KARIM ADEYEMI! באתר הרשמי של רד בול זלצבורג, 4 ביוני 2018 (בגרמנית)
↑  Flick beruft Moukoko, Füllkrug und Götze in WM-Kader באתר הרשמי של פדרציית הכדורגל הגרמנית, 10 בנובמבר 2022 (בגרמנית)
| נבחרת גרמניה – מונדיאל 2022 |
| --- | --- | --- |
|  1 נוייר •  2 רודיגר •  3 ראום •  4 גינטר •  5 קהרר •  6 קימיך •  7 האברץ •  8 גורצקה •  9 פילקרוג •  10 גנאברי •   11 גצה •  12 טראפ • 13 מילר •  14 מוסיאלה • 15 זולה • 16 קלוסטרמן • 17 בראנדט • 18 הופמן • 19 זאנה • 20 גונטר • 21 גונדואן • 22 טר שטגן • 23 שלוטרבק • 24 אדיימי • 25 בלה-קוצ'אפ • 26 מוקוקו • מאמן: פליק |  1 נוייר •  2 רודיגר •  3 ראום •  4 גינטר •  5 קהרר •  6 קימיך •  7 האברץ •  8 גורצקה •  9 פילקרוג •  10 גנאברי •   11 גצה •  12 טראפ • 13 מילר •  14 מוסיאלה • 15 זולה • 16 קלוסטרמן • 17 בראנדט • 18 הופמן • 19 זאנה • 20 גונטר • 21 גונדואן • 22 טר שטגן • 23 שלוטרבק • 24 אדיימי • 25 בלה-קוצ'אפ • 26 מוקוקו • מאמן: פליק | גרמניה |
יחסי אזרבייג'ן–הולנד

| יחסי אזרבייג'ן–הולנד |
| --- | --- |
אזרבייג'ן: הולנד


אזרבייג'ן: הולנד
שטח (בקילומטר רבוע)
86,600: 41,543
אוכלוסייה
10,351,953: 18,258,432
תמ"ג (במיליוני דולרים)
72,356: 1,118,125
תמ"ג לנפש (בדולרים)
6,990: 61,239
משטר
רפובליקה: מונרכיה חוקתית

יחסי אזרבייג'ן–הולנד הם היחסים הדיפלומטיים בין אזרבייג'ן להולנד.
היסטוריה

ממלכת הולנד הכירה בעצמאותה של הרפובליקה של אזרבייג'ן ב-31 בדצמבר 1991. מאז 1 באפריל 1992 כוננו יחסים דו-צדדיים בין שתי המדינות. נשיא אזרבייג'ן אילהם אלייב חתם על צו לפתיחת שגרירות בממלכת הולנד ב-20 בספטמבר 2005.
ב-24 באפריל 2007, השגריר פואד איסקנדרוב מסר את אמנתו לביאטריקס, מלכת הולנד.
ב-26 ביוני 2009 החליטה ממשלת הולנד לפתוח שגרירות באזרבייג'ן ובאוגוסט אותה שנה מונה לתפקיד שגריר הולנד בצ'כיה לוקאס ואן הורן, אשר הציג את אמנתו ב-23 באוקטובר 2009 לנשיא אזרבייג'ן.
ב-16 באוגוסט 2010 מסר השגריר החדש של ממלכת הולנד את אמנתו לנשיא אזרבייג'ן.
כיום אונו קרברס הוא שגריר הולנד באזרבייג'ן.
הסכמים

עד כה נחתמו 10 הסכמים בין אזרבייג'ן לממלכת הולנד:
אזרבייג'ן והולנד חתמו על הסכם על תחבורה אווירית ב-11 ביולי 1996.
מזכר הבנות על תוכנית שיתוף הפעולה נחתם ב-24 באפריל 1998.
ב-30 בינואר 2002 נחתם הסכם לסיוע מינהלי הדדי בדבר יישום נכון של חקיקת המכס ומניעת, חקירה ולחימה בעבירות מכס.
הסכם הבנה בנושא תוכנית שיתוף פעולה נחתם ב-22 בפברואר 2002.
הסכם הבנה בנושא שיתוף פעולה נחתם בין משרד המשפטים של ממלכת הולנד ומשרד המשפטים של אזרבייג'ן.
הסכם על משלוח רכב בינלאומי נחתם ב-25 במאי 2004.
הסכם למניעת כפל מס ומניעת התחמקות ממסים בגין מיסים על הכנסה ועל הון.
מזכר הבנות בין שירות הגבול הממלכתי של הרפובליקה של אזרבייג'ן ושירות ההחזרים והעזיבה של ממלכת הולנד בנושא המאבק בהגירה בלתי חוקית (1 ביולי 2009).
מזכר ההבנות בין משרד הפנים של הרפובליקה של אזרבייג'ן ומשרד המשפטים של ממלכת הולנד בתחום של שיתוף פעולה לא מבצעי (10 באוגוסט 2010).
מזכר ההבנות בין המשרד למצבי חירום של הרפובליקה של אזרבייג'ן ומשרד התשתיות והסביבה של ממלכת הולנד בתחום שיתוף הפעולה בניהול מים (6 בנובמבר 2014).
יחסים כלכליים

היחסים הכלכליים בין אזרבייג'ן להולנד מכסים תחומים שונים. אזרבייג'ן והולנד משתפות פעולה בכיוונים שונים על מנת לשפר את היחסים הכלכליים בתחומים כגון תעשייה, ייצור, עיבוד ואריזה של ייצור חקלאי, ICT, תיירות, בריאות, אקולוגיה, וכן חברות הולנד בפארקי תעשייה באזרבייג'ן.
אזרבייג'ן היא אחת משותפות הסחר העיקריות של אירופה בדרום הקווקז . יש לה תפקיד ספציפי באבטחת אנרגיה באירופה. בשנים האחרונות ננקטים צעדים חדשים בפיתוח שיתוף הפעולה בין אזרבייג'ן להולנד. יותר מ-100 חברות בעלות הון הולנדי פועלות באזרבייג'ן. אזור הפעילות שלהם מארח פעילויות בתחומי מימון, תעשייה, בנייה, שירות, מסחר, חקלאות, תחבורה ואקולוגיה וכו' באזרבייג'ן.
עד כה הולנד השקיעה כמעט 670 מיליון דולר בהשקעת חוץ ישירה בתחומים שונים של כלכלת אזרבייג'ן. בשנים האחרונות מחזור הסחר בין אזרבייג'ן להולנד הגיע לכ-200 מיליון דולר בשנה. אזרבייג'ן מייצאת בעיקר מוצרי נפט וגז להולנד. חברות הולנדיות מעוניינות להשתתף בפרויקטים המכסים אזורים שונים באזרבייג'ן כקבלן. אזרבייג'ן משתפת פעולה עם חברות הולנדיות בתחום שיקום אגמי אבשרון, לרבות אגם בויושור.
תחומים אחרים של שיתוף פעולה דו-צדדי

אזרבייג'ן והולנד חתמו על הסכם על תוכנית MBA משותפת (תואר שני במנהל עסקים) המכסה את תחום ניהול האנרגיה ב-2013. התוכנית בין האקדמיה הדיפלומטית של אזרבייג'ן לבית הספר לניהול מאסטריכט נמשכת בהצלחה. התוכנית מספקת לבוגרים את התעודות של ADA ו- MSM.
מדי שנה מקיים מכון קלינגנדל בהולנד הכשרה לדיפלומטים של מדינות השותפות המזרחית. במסגרת שיתוף הפעולה בין האקדמיה הדיפלומטית של אזרבייג'ן למכון קלינגנדאל, דיפלומטים של האקדמיה משתתפים בהכשרה מדי שנה.
סמינרים שנתיים על סכסוך נגורנו קרבאך מאורגנים במסגרת שיתוף הפעולה עם האקדמיה למשפט בינלאומי בהאג. בסמינרים מעורבים מומחים במשפט בינלאומי ומשפטים.
נציגויות דיפלומטיות

אזרבייג'ן מחזיקה בהולנד שגרירות האג.
הולנד מחזיקה באזרבייג'ן שגרירות בבאקו.
ים יפן

.
| --- | --- |

מפה בתימטרית של ים יפן וסביבתו
 מידע כללי
 מיקום:  האוקיינוס השקט 
 סוג:  ים שולי 
 מידות
 שטח:  978,000±1 קילומטר רבוע, 1,048,950 קילומטר רבוע
 אורך:  2,254 קילומטר
 רוחב ממוצע:  1,072 ק"מ 
 מידע נוסף
 נהר מזין:  Gōnokawa River, Uchikawa River, Fushimi River, Daishōji River, Oirase River, Masuda River, Margaritovka, Machino River, Oyabe River, Nakamura River, Obruchyovka, ונקדונג, Ōno River, Lidovka, Takeno River, Sukhodol, Shizuma river, Shiribeshi-Toshibetsu River, Tama River, Tenjin River, Tayëzhnaya, Yedinka, Ukawa river, Shirakami River, Rumoi River, Mizusawa River, Saigawa River, Suyeong River, Yura river, Koromo river, Katsuta-gawa, Maruyama River, Maksimovka River, Kuzuryū River, Kurobe River, Milogradovka, Sekikawa River, Omono River, Serebryanka, Sendai River (Tottori), Shiribetsu River, Koyoshi River, Kema, Teshio River, שינאנו, Mogami River, Kiyevka River, נהר טומן, Himekawa River, Arakawa River, Iwaki River, Kechi River, Takatsu River, Yoneshiro River, Horikappu River, Honbetsu River, Hii River, Gamo River, Hyeongsan River, Kabanya, אישיקארי, Kakehashi River, Tedori River, Gakkō River, Botchi, Aka River, Agano River, Abu River, Dzhigitovka, Akaishi River, Amgu, Amanogawa, Bol'shaya Khadya, Geumjin River, בפסקה זו 16 רשומות נוספות שטרם תורגמו 
 מדינות באגן הניקוז:  יפן, קוריאה הצפונית, קוריאה הדרומית, רוסיה 
 קואורדינטות:  40°N 135°E﻿ / ﻿40°N 135°E﻿ / 40; 135
  (למפת האוקיינוס השקט מוגדלת) ים יפן(למפת האוקיינוס השקט רגילה) ים יפן
 
ים יפן (ביפנית: 日本海; ברוסית: Японское море) או הים המזרחי (קוריאנית: 동해) הוא ים שולי בחלקו הצפון-מערבי של האוקיינוס השקט. ים זה מפריד בין יבשת אסיה וארכיפלג האיים של יפן.
הסכסוך על שם הים

שמו הבין-לאומי של הים הוא נושא לסכסוך ארוך שנים בין יפן לבין קוריאה. יפן מתעקשת ששמו של הים יהיה ים יפן – השם שהיה בשימוש מאז המאה ה-19 ובו הוא מוכר ברחבי העולם. לעומתם טוענים הקוריאנים כי שם זה הוא סמל לעבר האימפריאלסטי של יפן. גם בין שתי הקוריאות אין הסכמה. קוריאה הצפונית מתעקשת על השם העממי הים הקוריאני המזרחי (בפרט לחלק הסמוך למפרץ קוריאה המזרחי), בעוד שקוריאה הדרומית מתעקשת על הים המזרחי בטענה שהיפנים קראו לים "הים המזרחי" ("הים האוריינטלי").
לאורך ההיסטוריה ניתנו לים מספר שמות כמו הים המזרחי, הים הקוריאני המזרחי, הים היפני, הים הקוריאני, ים יפן, ים קוריאה והים האוריינטלי. השם "ים יפן" הפך לתקן בין-לאומי על ידי הלשכה ההידרוגרפית הבין-לאומית (IHB) בשנת 1919 כאשר קוריאה הייתה תחת כיבוש יפני.
מאז שנות ה-90 של המאה ה-20 הגבירה ממשלת קוריאה הדרומית את מאמציה לשנות את שמו הבין-לאומי של הים לשם "הים המזרחי". ממשלת קוריאה הצפונית תומכת בשכנתה מדרום, ואולם בכל המסמכים הרשמיים המפורסמים בשפה האנגלית היא מתעקשת על השם המלא, "הים הקוריאני המזרחי". האו"ם והארגון ההידרוגרפי הבין-לאומי (IHO) לא קיבלו ולא דחו עד עתה את הטענה הקוריאנית, המתנגדת לשימוש בשם "ים יפן".
גאוגרפיה

שטחו הכולל של ים יפן הוא 978,000 קמ"ר והעומק הממוצע שלו הוא כ-1,752 מטר, כאשר הנקודה העמוקה ביותר היא 3,742 מטר מתחת לפני הים. הים מוקף מכל צדדיו ביבשה: ממזרח נמצאים האיים היפנים הוקאידו, הונשו, קיושו והאי הרוסי סחלין, בצפון מערב נמצא חוף רוסיה ובמערב – חצי האי הקוריאני.
לים יש שלושה אגנים גדולים: אגן יאמטו בדרום־מזרח, אגן יפן בצפון ואגן צושימה (אגן אוליאונג) בדרום־מערב. באגן יפן נמצאים האזורים העמוקים ביותר בים, בעוד ששני האגנים האחרים רדודים יותר.
המדפים היבשתיים בחופים המזרחיים של ים יפן רחבים, ואילו בחופים המערביים, במיוחד לאורך חצי האי הקוריאני, הם צרים – כ-30 ק"מ בממוצע.
גאולוגיה

| --- | --- |
שלבים בפתיחת ים יפן

מימין: ים יפן במיוקן (18–23 למ"ש) משמאל: ים יפן בסוף הפליוקן ובתחילת הגלס (2–3.5 למ"ש)
ים יפן נפתח ממערב לאיים בין אמצע האוליגוקן ואמצע המיוקן, אם כי העיתוי המדויק של פתיחתו אינו ידוע בוודאות. קיימות דעות שונות הנוגעות לעיתוי זה הנובעות מניתוח נתונים שהתקבלו במחקר: פרשנות אחת טוענת לתהליך ממושך שהחל לפני 12–30 מיליון שנים, ואילו אחרת טוענת לתהליך קצר יותר שתחילתו לפני 14–16 מיליון שנים.
הים נוצר בעקבות העתקה והתפשטות שהחלה במזרח הלוח הפיליפיני באוליגוקן ובמיוקן. בתהליך זה החלו איי יפן – שהיו עד אז קשת געשית בשוליים המזרחיים של אסיה – להיפרד מן היבשת תוך תנועה של כ-45 מעלות בכיוון השעון. בהמשך התרחשו שני תהליכים: מעוות שנוצר כתוצאה ממאמץ מתיחה סדק את סלעי הקרום היבשתי בדרום הים, ובצפון הים החל תהליך של התפשטות הקרקעית.
גאולוגיה > מצרי ים

הרצף היבשתי מסביב לים יפן נקטע באמצעות חמישה מצרי ים המחברים את ים יפן לגופי מים נוספים:
מצר הטטרים בצפון המפריד בין אסיה לאי סחלין
מצר לה פרוז בצפון־מזרח המפריד בין האי סחלין לבין האי הוקאידו
מצר צוגרו במזרח המפריד בין האי הוקאידו לאי הונשו
מצר קנמון בדרום המפריד בין האי הונשו לאי קיושו
מצר קוריאה בדרום־מערב המפריד בין האי קיושו לחצי האי הקוריאני. מצר זה מורכב מהתעלה המערבית וממצר צושימה (התעלה המזרחית), הנמצאים משני צדדיו של האי צושימה.
מצרי הים המקשרים בין ים יפן לאוקיינוס השקט ולים סין המזרחי נפתחו בשלבים מאוחרים של היווצרות הים. הראשונים להיפתח הם מצרי צוגרו וצושימה. כתוצאה מהיווצרותם נפסקה הגירת פילים לאיים היפניים בסוף הנאוגן. האחרון להיפתח הוא מצר לה פרוז. היווצרותו לפני 11–60 אלף שנים קטעה את הגירתן של ממותות, שמאובנים שלהן נמצאו בהוקאידו.
גאולוגיה > מבנה הקרקעית

ים יפן משתרע מצפון ומדרום לרכס יאמטו. מקורו של הרכס בגבול פתיחה יבשתי, והוא הפך למרכז התפשטות. בסיסו מורכב מסלעי גרניט, ריוליט, אנדזיט ובזלת, מעליהם מפוזרות גרוֹרוֹת של סלעים געשיים.
בחלקו הצפוני של הרכס מצוי אגן יפן המורכב מקרום אוקייני שעומקו 3,000–3,600 מטרים. קרום זה נוצר ברכס יאמטו לפני 18–28 מיליון שנים. הקרום האוקייני באגן יפן משמש מצע למשקעים ממקור יבשתי שעוביים 1,000–1,500 מטרים.
בחלקו הדרומי של ים יפן מצויים שני אגנים נוספים: אגן יאמטו ואגן סושימה. הקרום בתחתית אגנים אלה עבה מזה של אגן יפן, והוא מורכב מגושים מועתקים של קרום יבשתי שעברו מתיחה והידקקות עם פתיחת הים.
כלכלה

האזורים הצפוניים של הים בעלי אזורי דיג עשירים מאוד וניתן להמחיש זאת בכך שגם קוריאה הדרומית וגם יפן טוענות לבעלות על סלעי ליאנקור המבודדים באמצע הדרך בין שתי המדינות. הים חשוב גם מבחינת המשאבים הטבעיים אחרים שיש בו כמו המינרלים השונים, ובמיוחד החול המגנטי. בים ניתן למצוא גם גז טבעי ומספר שדות נפט. מאז הזינוק הכלכלי של מדינות מזרח אסיה הפך ים יפן לדרך ימית חשובה שממלאת תפקיד חשוב בכלכלה האזורית.
ראו גם

גאולוגיה - מונחים
מפה בתימטרית
אוקיינוגרפיה
הערות שוליים

1 2  Volcano-tectonic interactions during rapid plate-boundary evolution in the Kyushu Regeion, SW Japan
1 2  ים יפן בבריטניקה המקוונת
1 2  טופוגרפיה תת-ימית של יפן
| --- | --- |
בקרת זהויות :  NLI: 987007531587005171  BNE: XX460291  GND: 4309633-5  LCCN: sh85069587  NARA: 10044321  NDL: 00644246  NKC: ge166248  NLG: 208491  NLK: KSH1998027288  VIAF: 253576047   WorldCat (עם VIAF): 253576047
יוליאנה קהלר

| --- | --- |

 לידה:  6 באוגוסט 1965 (בת 59) גטינגן, גרמניה המערבית 
 מדינה:  גרמניה גרמניה
 מקום לימודים:  סטודיו אייץ' בי 
 פרסים והוקרה:  Bavarian Culture Prize (2019)  מסדר ההצטיינות הבווארי 
 פרופיל ב-IMDb
 
יוליאנֶה קהלר (בגרמנית: Juliane Köhler; נולדה ב-6 באוגוסט 1965) היא שחקנית גרמנייה.
ביוגרפיה

קהלר נולדה בגטינגן שבגרמניה המערבית. בשנים 1985–1988 למדה משחק ב-HB Studio שבניו יורק. בנוסף, גם למדה בלט במינכן.
קריירה

ב-1988 החלה להופיע בתיאטרון בהנובר.
ב-1999 שיחקה את גברת פוגה בסרט "פצפונת ואנטון".
ב-2001 גילמה את הדמות הראשית של אם המשפחה בסרט "אי שם באפריקה". בסרט זה גילמה אישה יהודייה שבורחת מהנאצים עם משפחתה לאפריקה.
בשנת 2004 שיחקה בסרט ההיסטורי "הנפילה", שתיעד את ימיו האחרונים של היטלר בבונקר בברלין, בתפקיד אווה בראון, אשתו של היטלר; הסרט מבוסס על ספרו של ההיסטוריון יואכים פסט שמתאר את ימיו האחרונים של היטלר בפיהררבונקר, על ספרו האוטוביוגרפי של אלברט שפר "בתוככי הרייך השלישי" וכן על עדויותיה של מזכירתו האישית של היטלר, טראודל יונגה.
בשנת 2008 שיחקה בסרט הדרמה הישראלי-גרמני "אדם בן כלב" בבימויו של פול שרדר ומהווה עיבוד לספר בעל אותו שם של יורם קניוק מ-1968.  בנוסף ב-2008, גילמה את הכימאית קלרה אימרווהר בסרט הקצר "Haber".
ב-2009 שיחקה בסרט "Effi Briest", המבוסס על רומן מאת תאודור פונטאנה.
ב-2010 הופיעה בסרט האיטלקי "A Quiet Life" ‏("Una vita tranquilla"), ובשנת 2011 שיחקה בסרט הדרמה הגרמני "Das Blaue vom Himmel".
ב-2014 שיחקה בסרט הגרמני "חיים כפולים".
ב-2016 שיחקה בסרט הביוגרפי "בחירת המלך" על הוקון השביעי, מלך נורווגיה.
ב-2020 שיחקה בסרט הגרמני-ישראלי "חתונה עם סבתא".
יוליאנה טלגין

יוליאנה טלגין (נולדה ב-22 במרץ 2002) היא מתעמלת אמנותית ישראלית. ייצגה את ישראל באולימפיאדת טוקיו (2020) במסגרת נבחרת ישראל בהתעמלות אמנותית.
מאמנתה האישית היא אלה סמופלוב ומאמנותיה הקבוצתיות הן אירה ויגדורצ'יק, נועה קדוש ורחלי ויגדורצ'יק.
ביוגרפיה

טלגין נולדה בשנת 2002. היא החלה להתאמן בהתעמלות אמנותית בגיל 4.
בשנת 2017 זכתה במדליית ארד באליפות אירופה לנוער שהתקיימה בבודפשט שבהונגריה.
בשנת 2019, באליפות העולם שהתקיימה בבאקו שבאזרבייג'ן, זכתה במדליית כסף במקצה הקרב רב.
בשנת 2020 היא זכתה במדליית זהב בקרב רב ובמדליית כסף מדינתית באליפות אירופה שנערכה בקייב, בירת אוקראינה.
בשנת 2021, באליפות אירופה שהתקיימה בעיר וארנה שבבולגריה זכתה במדליית ארד קבוצתית ובמדליית ארד מדינתית בקרב רב.
טלגין ייצגה את נבחרת ישראל באולימפיאדת טוקיו (2020), לצד אופיר דיין, קארין וקסמן, יאנה קרמרנקו ונטלי רייץ.